Dick Cheney

Richard Bruce «Dick» Cheney (født 30. januar 1941 i Lincoln i Nebraska i USA) er en amerikansk forretningsmann og politiker fra Det republikanske parti. Han var USAs 46. visepresident, under George W. Bush, i perioden 2001–2009. I tillegg var han kongressrepresentant fra 1979–1989 og forsvarsminister fra 1989–1993.

Cheneys hjemstat er Wyoming. Cheney har også bakgrunn som administrerende direktør i konsernet Halliburton. Hans fortid i Halliburton og hans nærhet til «Big Business» er omstridt, og ble brukt imot ham under presidentvalgkampen.

Dick Cheney har gjort seg bemerket som en kompromissløs konservativ. Hvor mye innflytelse den amerikanske visepresident har hatt på politikken varierer fra regjering til regjering, men de fleste politiske kommentatorer er enige om at Dick Cheney har hatt et nært samarbeid med presidenten.

I 1991 ble han tildelt Presidentens frihetsmedalje av president George H.W. Bush.

Referanser

Eksterne lenker 
 
 

USAs visepresidenter
USAs forsvarsministre
Stabssjefer i Det hvite hus
Kongressrepresentanter fra Wyoming
Medlemmer av Den trilaterale kommisjon
Presidentens Frihetsmedalje
Personer fra Lincoln i Nebraska
Personer fra Natrona County i Wyoming
Personer fra krigen mot terror